Publication: Magyar Közlöny
Issue: MK-2004-56 (Year: 2004, Number: 56)
Era: 2004-2010
Section: a 44/2000. (XII. 27.) EüM rendelethez]
Paragraph Index: 2175

2. A fejlõdési toxicitást a legtágabb értelemben használjuk, beleértve valamennyi hatást amely megzavarja a normális fejlõdést a születést megelõzõen vagy azt követõen. Ebbe egyaránt beletartoznak a születés elõtt (prenatálisan) és a születés után (posztnatálisan) kialakuló vagy megnyilvánuló hatások. Ide sorolandók az embriotoxikus/fetotoxikus hatások mint például a csökkent testtömeg, a növekedési és fejlõdési retardáció (visszamaradottság), szervtoxicitás, halál, vetélés, szerkezeti rendellenességek (teratogén hatások), funkcionális rendellenességek, peri-posztnatális rendellenességek, valamint a születést követõ (posztnatális) szellemi vagy fizikai fejlõdés visszamaradása a normális pubertáskori fejlõdésig bezárólag. A „reprodukciót károsító” kategóriába azokat a vegyi anyagokat kell sorolni, amelyek valamely belsõ vagy specifikus tulajdonságukból adódóan okoznak ilyen típusú mérgezést. Nem kell a „reprodukciót károsító” kategóriába sorolni azokat az anyagokat, amelyeknél kizárólag egyéb mérgezõ hatások nem-specifikus másodlagos következményeként jelentkeznek ezek a hatások. Ebbõl a szempontból azok az anyagok a legveszélyesebbek, amelyek olyan expozíciós szint mellett károsítják a reprodukciós funkciókat, amely nem okoz egyéb mérgezésre utaló tüneteket. A fertilitásra gyakorolt hatások és/vagy fejlõdési toxicitást okozó hatásoknál az 1. Kategóriába epidemiológiai adatok alapján sorolunk egy vegyületet, míg a 2. és 3. Kategóriába elsõsorban állatkísérletekbõl származó adatok alapján. Az in vitro vizsgálatokból vagy madártojásokon végzett vizsgálatokból származó adatok „alátámasztó bizonyítéknak” minõsülnek, és pusztán ezek alapján, in vivo adatok hiányában, csak kivételes esetekben sorolunk be anyagokat. A legtöbb mérgezõ hatáshoz hasonlóan, a reprodukciós károsodást okozó anyagoknál is várható olyan küszöbérték, amely alatt nem mutathatók ki káros hatások. Elõfordulhat, hogy embereken még az állatkísérletek során világosan kimutatott hatások értékelhetõsége is kétségbe vonható az alkalmazott dózisok mértéke — például ahol a hatásokat csak nagy dózisnál sikerült kimutatni — vagy a jelentõs toxikokinetikai különbségek miatt, illetve ha az expozíciós út nem megfelelõ. Ilyen, vagy ezekhez hasonló okok miatt indokolt lehet a 3. Kategóriába történõ besorolás, vagy a besorolás mellõzése. A külön jogszabály meghatározza a kevésbé toxikus anyagoknál alkalmazandó határérték-vizsgálatot. Amennyiben legalább 1000 mg/kg orális dózis nem okoz reprodukciós szempontból mérgezõ hatásokra utaló tüneteket, úgy az egyéb dózisszintek mellett végzett vizsgálatok esetenként mellõzhetõek. Amennyiben rendelkezésre állnak a fent említett határérték-dózisnál magasabb dózisokkal végzett vizsgálatokból származó adatok, úgy ezeket az egyéb lényeges adatokkal együtt kell értékelni. Rendesen a csak a határérték-dózist meghaladó dózis mellett kimutatható hatások nem feltétlenül indokolják a „reprodukciót károsító” besorolást. Fertilitásra (fogamzóképességre vagy nemzõképességre) gyakorolt hatások: Ahhoz, hogy az anyagot fertilitás-károsítás szempontjából a 2. Kategóriába soroljuk, általában egyértelmû bizonyítékokra van szükség egy állatfajnál, kiegészítve alátámasztó bizonyítékokkal a hatás mechanizmusa, illetve helye, vagy egyéb, a fertilitást közismerten károsító anyagokkal való kémiai hasonlóság miatt, illetve emberre vonatkozó olyan egyéb információkkal, amelyekbõl az a következtetés vonható le, hogy ezek a hatások valószínûsíthetõen embereken is jelentkezhetnek. Amennyiben csupán egyetlen fajon végzett vizsgálatok adatai állnak rendelkezésre, egyéb megbízható bizonyítékok nélkül, úgy indokolt lehet a 3. Kategóriába történõ besorolás. Mivel a fertilitás károsodása elõfordulhat súlyos, általános jellegû mérgezés nem-specifikus kísérõ jelenségeként, illetve súlyos inaníció esetén, ezért a 2. Kategóriába sorolás csak akkor indokolt, ha bizonyítható valamilyen mértékû specifikus hatás — mérgezés — a reprodukciós rendszerben. Amennyiben bizonyított, hogy az állatkísérletek során a fertilitás károsodását a párzás elmaradása okozta, úgy a 2. Kategóriába soroláshoz rendesen a hatásmechanizmusra vonatkozó bizonyítékokra szükség van, hogy eldönthetõ legyen, hogy várhatók-e káros hatások — mint például a hormonkiválasztás mintájának megváltozása — embereken. Fejlõdési toxicitás: A 2. Kategóriába soroláshoz jól kivitelezett vizsgálatokból származó, egy vagy több fajra vonatkozó, káros hatásokra utaló egyértelmû bizonyítékokra van szükség. Mivel a terhesség alatt, illetve a születést követõen (posztnatálisan) fellépõ káros hatások lehetnek anyai toxicitás, csökkent élelem- vagy vízfelvétel, anyai stressz, az anyai gondoskodás hiányának, specifikus táplálkozásbeli hiányosságok, nem megfelelõ állattenyésztés, illetve -gondozás, interkurrens fertõzések stb. másodlagos következményei, ezért fontos, hogy a megfigyelt hatások jól kivitelezett vizsgálatok során jelentkezzenek, olyan dózisszint mellett, amely nem okoz kifejezett anyai toxicitást. Az expozíciós 2004/56. szám út szintén lényeges; konkrétan, az irritációt okozó anyagok intraperitoneálisan történõ befecskendezése elõidézheti a méh és tartalmának helyi sérülését, ezért az ilyen vizsgálatok eredményeit körültekintõen kell értékelni, és önmagukban rendszerint nem indokolják az osztályba sorolást. A 3. Kategóriába sorolás a 2. Kategóriához hasonló kritériumok alapján történik, olyan esetekben, amikor a kísérleti elrendezésben olyan hiányosságok vannak, amelyek csökkentik a levont következtetések meggyõzõ erejét, vagy amikor nem zárható ki annak a lehetõsége, hogy a megfigyelt hatásokért nem-specifikus tényezõk — mint például általános jellegû mérgezés — a felelõsek. Általánosságban, a 3. Kategóriába sorolás, vagy a besorolás mellõzése ad hoc jelleggel történik, olyan esetekben, amikor a megfigyelhetõ változások a spontán elõforduló rendellenességek gyakoriságában, vagy a — például csontváz-vizsgálatok során megfigyelhetõ — közönséges variánsok arányaiban tapasztalható kismértékû változásokra, illetve a posztnatális fejlõdési értékelések során tapasztalható kismértékû különbségekre korlátozódnak. Szoptatás során fellépõ hatások: Azokat a reprodukciós szempontból mérgezõnek besorolt anyagokat, amelyek a tejelválasztásra (laktációra) gyakorolt hatások miatt is aggodalomra adnak okot, az R64 mondattal is meg kell jelölni (lásd a 3.2.8. pontban rögzített kritériumokat). Osztályozási szempontból az utódokban kizárólag az anyatej útján történõ expozíció, vagy a gyermek közvetlen expozíciója következtében fellépõ mérgezõ (toxikus) hatásokat nem tekintjük „reprodukciós szempontból mérgezõnek”, csak amennyiben ezen hatások az utód fejlõdésének a visszamaradását (károsodását) idézik elõ. Azok az anyagok, amelyek nincsenek reprodukciós szempontból mérgezõnek besorolva, de amelyek aggodalomra adnak okot, mivel a szoptatás során a gyermekbe átkerülve toxikus hatásúak, az R64 mondattal jelölendõk (lásd a 3.2.8. pontban rögzített kritériumokat). Ez az R mondat olyan anyagoknál is alkalmazandó lehet, amelyek az anyatej mennyiségét vagy minõségét befolyásolják. Az R64 mondat alkalmazásáról általában az alábbiak alapján döntünk:

Source: https://magyarkozlony.hu/hivatalos-lapok/8f0fff6a265b0e7c4257705ec9da8e449f659c2f/dokumentumok/99bf081b4297e9df6d777f7eea84daae88413562/letoltes